Võro tiatri - Wikipedia

# Võro tiatri

### Läteq: Wikipedia

Võro tiatri all peetäs hariligult silmän võro keelen tettüt tiatrit. Viimädse paari aastakümnegaq om võro kiil saanuq tiatrin väega hinnatus. Tiatritegejide tsõõr om lagja: külä näüteringiq, koolilatsõq, täüskasunuq liinan, puulkutsõlidsõst projektitiatrist kutsõlidsõ tiatrini vällä. Tiatrikunst om üts viimätside aastidõ joosul inämbarõnuq võrokeeline kultuurivaldkund.

Võrokeelidse tiatri hällüs või pitäq Kaika suvõülikuulõ, kon om ette kannõt mitmit sääntsit tükke, miä ommaq ildampa saanuq kutsõlisõgiq tiatri repertuaari osas.

Täämbädse päävä kõgõ jovvulidsõmb võro keelen tiatritekij om puulkutsõlinõ projektitiatri Võro Tiatriateljee, miä om innembidse Võro Rahvatiatri perrätulõja. 1999. aastagast pääle toimõndas tä uma programmi perrä, mink tagapõh'as om uma kiil ja kultuur. Tuusjaos tarvitõdas väärtkirändüst ja -dramaturgiat. 1999-2005 om lava pääle tuud mitu võrokeelist tükkü. Kolm lavastust om saanuq Grand Prix' üleriigilidsel harrastustiatridõ liidu festivaalil.

## [toimõndaq] Kaeq viil

- Võro Tiatriateljee

## [toimõndaq] Välislingiq

- Võro tiatrist Võro Instituudi kodolehelt
- Võro Tiatriateljee

Retrieved from "http://fiu-vro.wikipedia.org../../../v/%C3%B5/r/V%C3%B5ro_tiatri.html"

Katõgooriaq: Tiatri | Võro kiil | Võromaa

##### Views

- Artikli
- Arotus
- Current revision

##### Otsiq